Υγειονομική περίθαλψη γυναικών στα καταστήματα κράτησης.Νομικές και ηθικές διαστάσεις
Creators: name: Μπακαλίδου, Μαρία Χρήστου
Publisher: name: Aristotle University of Thessaloniki
Year: 2023
Subjects: Εγκληματικότητα
Γυναίκες κρατούμενες
Μητέρες κρατούμενες
Κατάστημα κράτησης
Υγειονομική περίθαλψη
Υγειονομικά ζητήματα
Συνθήκες κράτησης
Crime
Female prisoners
Mother prisoners
Prison
Health care
Health issues
Conditions of detention

description: Σκοπός: Οι υγειονομικές ανάγκες των κρατουμένων γυναικών είναι ιδιαίτερες. Ωστόσο εξακολουθούν να τυγχάνουν λίγης προσοχής διεθνώς, τόσο από τις υγειονομικές αρχές όσο και από τις αρχές των σωφρονιστικών καταστημάτων. Εν μέρει αυτό οφείλεται και στο γεγονός ότι οι γυναίκες κρατούμενες αποτελούν μειονότητα σε σχέση με τους άνδρες κρατουμένους. Η παρούσα μελέτη αποσκοπεί στην ανάδειξη αυτού του κενού και στη συμβολή της κάλυψης του στην Ελλάδα. Μέθοδος: Διεξήχθη ποιοτική εμπειρική μελέτη με 23 γυναίκες κρατούμενες στο κατάστημα κράτησης Θηβών, μετά από ειδική άδεια. Η συλλογή δεδομένων έγινε με τη χρήση ημι-δομημένων συνεντεύξεων οι οποίες διεξήχθησαν μέσω της ηλεκτρονικής πλατφόρμας Skype, στις 06-10-2022 και στις 11-10-2022. Οι συνεντεύξεις απομαγνητοφωνήθηκαν επακριβώς και αναλύθηκαν με τη μέθοδο της θεματικής ανάλυσης. Η ανωνυμία, η εμπιστευτικότητα και η οικειοθελής συμμετοχή στην έρευνα τηρήθηκαν απολύτως. Αποτελέσματα: Από την ανάλυση των δεδομένων αναδείχθηκαν πέντε θέματα. Α) Γενικά ικανοποίηση των κρατουμένων από την παρουσία ιατρών διαφόρων ειδικοτήτων στο κατάστημα κράτησης, αν και τονίστηκε επιθυμία για συχνότερη επίσκεψη ιατρών ορισμένων ειδικοτήτων όπως ψυχιάτρων και παιδιάτρων. Β) Τονίστηκαν τα προβλήματα ψυχικής υγείας των κρατουμένων εξαιτίας του εγκλεισμού αν και γενικά διαπιστώθηκε τάση διαχείρισης της προσαρμογής τους. Γ) Αναδείχθηκε μέτρια ικανοποίηση των κρατουμένων από τις συνθήκες διατροφής και η καθαριότητας, ενώ ο συγχρωτισμός πολλών ατόμων διαφορετικών μάλιστα αναγκών (π.χ. εξαρτημένα άτομα) αναδείχθηκε ως σημαντικό πρόβλημα, Δ) Η σχέση κρατούμενης μητέρας και παιδιού στο κατάστημα κράτησης αναδείχθηκε ως θέμα ιδιαίτερης ευαισθησίας. Τονίστηκε η ανάγκη το παιδί να είναι μαζί με την κρατούμενη μητέρα αλλά να μπορεί να μένει περισσότερο χρόνο στον προαύλιο χώρο. Ωστόσο, υπήρξε και η άποψη που υποστήριξε την ανάγκη απομάκρυνσης του παιδιού από τη φυλακή ώστε να τύχει καλύτερων συνθηκών διαβίωσης και εκπαίδευσης και Ε) διερευνήθηκε ο τρόπος άσκησης του μητρικού ρόλου της κάθε κρατούμενης μητέρας μέσω των διάφορων μορφών επικοινωνίας (τηλέφωνο, βιντεοκλήσεις, επισκεπτήριο, άδειες) με το/τα παιδιά της σε συνάρτηση με την επιρροή που ασκεί αυτή η επικοινωνία στην ψυχολογία των κρατουμένων. Συμπεράσματα: Σε γενικές γραμμές οι συνθήκες κράτησης που σχετίζονται με την σωματική υγεία των κρατουμένων φαίνεται να είναι ανεκτές έως μέτριες, ενώ η ψυχολογική τους κατάσταση θα χαρακτηριζόταν κακή έως μέτρια. Πιθανώς είναι καλύτερες σε σχέση με τις ανδρικές φυλακές. Τα αποτελέσματα της μελέτης μπορεί να συμβάλουν στη βελτίωση των στρατηγικών υποστήριξης των γυναικών κρατουμένων, τόσο εκ μέρους του συστήματος υγείας όσο και εκ μέρους του σωφρονιστικού συστήματος και της διοίκησης των καταστημάτων κράτησης.
description: Purpose: The health needs of female prisoners are special. However, they still receive little attention internationally, both from health and prison authorities. This is partly due to the fact that female prisoners are a minority compared to male prisoners. The present study aims to highlight this gap and contribute to its coverage in Greece. Method: A qualitative empirical study was conducted with 23 female prisoners in Thebes Detention Center, after special permission. The data collection was done using semi-structured interviews which were conducted through the online platform Skype, on 06-10-2022 and 11-10-2022. The interviews were carefully transcribed and analyzed using the method of thematic analysis. Anonymity, confidentiality and voluntary participation in the research were strictly observed. Results: Five themes emerged from the data analysis. A) General satisfaction of prisoners with the presence of doctors of various specialties in the detention center, although a desire for more frequent visits by doctors of certain specialties such as psychiatrists and paediatricians was emphasized. B) The mental health problems of prisoners due to incarceration were emphasized, although in general a tendency to manage their adaptation was found. C) Prisoners were moderately satisfied with the food conditions and cleanliness, while the cohabitation of many people with different needs (e.g. dependent persons) was shown to be a significant problem, D) The relationship between a prisoner's mother and child in the detention center was shown to be an issue of particular sensitivity. The need for the child to be with the detained mother but to be able to spend more time in the courtyard was emphasized. However, there was also the opinion that supported the need to remove the child from prison so that he could have better living conditions and education and E) The manner of exercising the maternal role of each detained mother through the various forms of communication (telephone, video calls, visiting card, leaves) with her/his children was investigated. Conclusions: In general, detention conditions related to the physical health of prisoners appear to be tolerable to moderate, while their psychological condition would be characterized as poor to moderate. They are probably better than men's prisons. The results of the study may contribute to the improvement of support strategies for women prisoners, both on the part of the health system and on the part of the prison system and the administration of detention facilities.